ডানকুনির হিমালয় প্লাজার ট্রাক পার্কিংয়ে অন্তত ২৫০টি ট্রাক-ট্রেলার বুধবার পণ্য নিয়ে দাঁড়িয়ে রয়েছে। এখানকারই জৈন পার্কিংয়ে ভিড় করেছে আরও অন্তত ৩০০ ট্রাক। রাজ্যের ট্রাক-মালিক সংগঠনের সহ-সম্পাদক প্রবীর চট্টোপাধ্যায় বলেন, ‘‘পরিস্থিতি জটিল। কবে মিটবে নিশ্চয়তা নেই। রাস্তায় তো পুলিশ ওজন মাপা শুরু করেছে। ওভারলোডিং হলে প্রশাসন ব্যবস্থা নিক। না-হলে ট্রাক চলাচল দ্রুত স্বাভাবিক করা হোক।’’